jkorsvik/nowiki_second_scrape_merged huggingface dataset:
Fylkesvei 6392

Fylkesvei 6392 går mellom Skiftkrokan og Grandal i Ørland.
Veien følger nordsiden av Stjørnfjorden til Stallvika og går derfra nordover til Grandal ved Gjøljavatnet.
Før Trøndelag fylke ble opprettet 1. januar 2018 hadde veien betegnelsen fylkesvei 231 (Sør-Trøndelag).


== Kommuner og knutepunkter ==

 ØrlandVestråttveien 

Karlsengveien 

Eidsveien 

Høybakkskardet 

Berghaugan 

Aundalsveien 

Litjgjøljaveien 


== Referanser ==


== Eksterne lenker ==
Vegvesenets vegkart
Kartverkets norgeskart

(no) Statens vegvesen – trafikkmeldinger Fv231
(no) Statens vegvesen – trafikkmeldinger
Carlos Queiroz

Carlos Manuel Brito Leal de Queiroz (født 1. mars 1953) er en portugisisk fotballtrener som er landslagstrener for Iran.


== Managerkarriere ==
Han var trener for Portugal fra 1990 til 1993. Han gikk så videre til Sporting Lisboa i portugisisk Superliga. Her ble han i ett år. Neste jobb var i USA og trener for MetroStars, men her ble han ikke lenge. Neste tur ble til Japan og Nagoya Grampus Eight fra 1996 til 1997. Han vendte tilbake til landslag i 1999, denne gangen til De forente arabiske emirater. Her var han i 1999 til han fikk jobben som trener for Sør-Afrika i 2000. Han var her i to år. I 2002 kom han til England og Manchester United som assisterende manager for Alex Ferguson. I 2003 gikk han til Real Madrid som hovedtrener, men det bar tilbake til United. Etter at Luiz Felipe Scolari ble trener for Chelsea FC etter Fotball-EM 2008, tok C.Queiroz over det portugisiske landslaget. Han var landslagstrener for Iran fra 2011 til 2019, da han overtok som landslagstrener for Colombia frem til 2021. 8. september 2021 ble Carlos Queiroz utnevnt til trener i Egypt.


== Referanser ==


== Eksterne lenker ==
(en) Carlos Queiroz – kategori av bilder, video eller lyd på Commons 
(de) Carlos Queiroz – Munzinger Sportsarchiv 
(jp) Carlos Queiroz – J.League Data (manager) 
(en) Carlos Queiroz – Transfermarkt (manager) 
(en) Carlos Queiroz – WorldFootball.net 
(en) Carlos Queiroz – FootballDatabase.eu 
(en) Carlos Queiroz – Soccerway 
(en) Carlos Queiroz – EU-Football.info (manager) 
(en) Carlos Queiroz – PlaymakerStats.com (manager)
Hermann Oxfort

Hermann Oxfort (født 27. oktober 1927 i Erfurt, død 8. august 2003 i Berlin) var en tysk advokat og liberal politiker (FDP). Han var senator for justis (justisminister) og borgermester (visestatsminister) i delstaten Berlin.
Sammen med Alexander von Stahl grunnla han i 1979 Liberale Gesellschaft, som arbeidet for en gjenopplivning av FDPs nasjonalliberale tradisjon.
Han var gift med Ruth Oxfort, og hadde bl.a. datteren Livia Oxfort. Hans lidenskaper var arkeologi og historie.


== Referanser ==
Aleksander Wolszczan

Aleksander Wolszczan (født 29. april 1946 i Szczecinek) er en polsk astronom som oppdaget de første ekstrasolare planeter og pulsarplaneter.
I 1969 fullførte han studiene ved Uniwersytet Mikołaja Kopernika (Nikolaus Kopernikus-universitetet) i Toruń. Her ble han i 1975 tildelt doktorgrad i fysikk for sitt arbeid med pulsarer. I 1982 reiste han til USA for å arbeide ved Cornell University i Ithaca og Princeton University. Senere ble han professor i astronomi og astrofysikk ved Pennsylvania State University. Siden 1994 har han også vært professor ved universitetet i Toruń og medlem av PAN (Det polske vitenskapsakademi).
I 1992 oppdaget han de tre første eksoplanetene, som kretset rundt pulsaren PSR B1257+12 i stjernebildet Jomfruen. Dette planetariske systemet er det første ekstrasolare system (hvis eksistens er bevist) oppdaget i Universet. Oppdagelsen ble publisert i 1992 i Nature, som har betegnet den som en av de 15 mest fundamentale oppdagelser tidsskriftet noensinne har publisert. I 1996 fikk han tildelt Beatrice M. Tinsley Prize av American Astronomical Society.


== Referanser ==
Koei

Koei Co., Ltd. (コーエー (Kōē), tidligere 光栄 (Kōei)) var en japansk videospillutvikler grunnlagt i 1978. Firmaet er kjent for videospillserien Dynasty Warriors, samt datingsimulatorer og andre simulatorspill som også er løst basert på historiske hendelser.
Koei og Tecmo slo seg sammen 1. april 2009 for å danne holdingselskapet Tecmo Koei Holdings. Koei skiftet navn til Tecmo Koei Games 1. april 2010 gjennom en sammenslåing med Tecmo, og skiftet igjen navn 1. juli 2014 til Koei Tecmo Games.


== Bakgrunn ==
Koei ble grunnlagt i juli 1978 av paret Yōichi Erikawa (også kjent som Kou Shibusawa) og Keiko Erikawa. Yōichi var en student ved Keio-universitetet, og forfulgte en interesse i programmering da familiens fargestoffbedrift gikk dårlig.
Selskapet fokuserte først på salg av personlige datamaskiner og skaping av programvare for forretninger. I 1982 ga selskapet ut det erotiske spillet (eroge) Seduction of the Condominium Wife (団地妻の誘惑, Danchi Tsuma no Yūwaku), et rolle- og eventyrspill med farger som ble positivt mottatt.


== Spill som er blitt laget av Koei ==


=== Strategispill ===
Romance of the Three Kingdoms (三國志 Sangokushi)
Nobunaga's Ambition (信長の野望 Nobunaga no Yabō)
Bandit Kings of Ancient China (水滸伝 Suikoden)
Kessen (決戦)
Taikou Risshiden (太閤立志伝)
Aerobiz
Aerobiz Supersonic
Genghis Khan
Genghis Khan II
Gemfire
L'Empereur
Liberty or Death
Pacific Theater of Operations
Operation Europe: Path to Victory
Celtic Tales: Balor of the Evil Eye
Dynasty Tactics (Sangokushi Senki 三國志戦記)
Rise of the Phoenix


=== Actionspill ===
Bladestorm – The Hundred Year's War
Dynasty Warriors 1-9 (inkludert utvidelser som 'Xtreme Legends' for 3-8, 'Empires' for 4-9, (真・三國無双 Shin-Sangoku Musō; basert på Beretningen om de tre kongedømmer) Produksjonsår 1997
Dynasty Warriors Gundam 1-3 & Reborn Produksjon år 2007 
Ni-Oh (PS3)
Samurai Warriors 1-5 (戦国無双 Sengoku Musō) Produksjon år 2004
WinBack
Mystic Heroes
Crimson Sea
Warriors Orochi 3 Et helt nytt design for PlayStation Vita, PlayStation 4 og Xbox One Produksjonår 2011
Warriors Orochi 4 Produksjon år 2018
Warriors All-Stars Produksjon år 2017


=== RPG-spill ===
Brandish
Inindo: Way of the Ninja
Uncharted Waters (大航海時代 Dai Kōkai Jidai)
Saiyuki: Journey West (西遊記 Saiyuki)
Sangokushi Eiketsuden, Sangokushi Koumeiden, Sangokushi Sousouden (som Taktiske RPG)
Dynasty Warriors:Way Of The Swords


=== Sportsspill ===
G1 Jockey
Fatal Inertia
Yanya Caballista: City Skater


== Eksterne lenker ==
Offisielt nettsted 
(en) Koei – kategori av bilder, video eller lyd på Commons
Fylkesvei 6400

Fylkesvei 6400 går mellom Garten og Veklem i Ørland kommune.
Veien går vestover langs Trondheimsfjorden til Rabben på Garten.
Strekningen mellom Beian og Veklem var opprinnelig del av riksvei 710.Før Trøndelag fylke ble opprettet 1. januar 2018 hadde veien betegnelsen fylkesvei 241 (Sør-Trøndelag).


== Kommuner og knutepunkter ==

 ØrlandGartveien 

Grandveien 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv241
(no) Statens vegvesen – trafikkmeldinger
Fylkesvei 6406

Fylkesvei 6406 (Fv6406) går mellom Opphaug i Ørland og Ørland lufthavn.
Veien går vestover langs sørsiden av Bjugnfjorden til Hoøya og videre sørover langs Grandvika til Ørland lufthavn.
Før Trøndelag fylke ble opprettet 1. januar 2018 hadde veien betegnelsen fylkesvei 244 (Sør-Trøndelag).


== Kommuner og knutepunkter ==

 Ørland
Utstrandveien 

Hoøyveien 

Djupdalsveien 


== Eksterne lenker ==
Vegvesenets vegkart

(no) Statens vegvesen – trafikkmeldinger Fv6406
(no) Statens vegvesen – trafikkmeldinger
Vickers VC10

Vickers VC10 var et passasjerfly som ble produsert av den britiske flyfabrikken Vickers-Armstrongs. Flyet hadde en ganske unik konstruksjon  med alle fire jetmotorene plassert i par helt bakerst på kroppen. Det russiske Iljushin IL-62 hadde et lignende motorarrangement. Flyet fløy første gang i 1962 og de ble kun produsert i 54 eksemplarer. Produksjonen opphørte i 1970.


== Misjon ==
Vickers VC10 var utviklet for selskapet BOAC. Selskapets krav til operasjoner i tropene og høytliggende flyplasser gjorde flyet uegnet for amerikanske flyselskaper. Den primære brukeren av flyet var frem til 2013 den britiske forsvarsgrenen Royal Air Force som brukte det som tank- og transportfly.


== Spesifikasjoner (Model 1101) ==


=== Dimensjoner ===
Besetning: 4 + 3 cabin
Kapasitet: 151 passasjerer
Lengde: 48,36 m
Vingespenn: 44,55 m
Høyde: 12,04 m
Vingeflate: 264,9 m²
Tomvekt: 63 278 kg
Vekt lastet: kg
Max takeoff vekt: 151 900 kg


=== Ytelser ===
Motorer: 4 × Rolls-Royce Conway jet Mk 301 hver med skyvekraft 100,1 kN
Toppfart: 933 km/t
Rekkevidde: 9 412 km
Maks høyde: 13 105 m
Stigningsrate: m/s


== Operatører ==


=== Sivile operatører ===

Gulf AirAir Ceylon Det østafrikanske fellesskapEast African AirwaysGhana AirwaysMiddle East AirlinesAir MalawiNigeria AirwaysOmans regjeringQatars regjeringThe Government of the De forente arabiske emiraters regjeringBOAC
British Airways
British Caledonian
British United Airways
Laker Airways
Rolls-Royce (engine test bed)


=== Militære operatører ===
Royal Air Force
No. 10 Squadron RAF
No. 101 Squadron RAF
No. 1312 Flight RAF
Royal Aircraft Establishment


== Eksterne lenker ==
Vickers VC10
Lanse

En lanse er et langt spyd som man brukte å stikke fienden med. Den er ofte laget i tre med en spiss av jern, bronse eller stein. Lanser var tunge våpen som ikke var egnet til kast eller angrep med bare hånden, i stedet ble de gjerne brukt av krigere (lansenérer) mens man red på hester.
Fylkesvei 195 (Sør-Trøndelag)

Fylkesvei 195 i Sør-Trøndelag gikk mellom Valså og Kvernsjøen i Rissa. Veien var 12 km lang.
Da Trøndelag fylke ble opprettet 1. januar 2018 ble veien del av fylkesvei 6384.


== Kommuner og knutepunkter ==

 RissaKvidalsveien 

717Fylkesvei 717 Rørvikveien fra Tunge mot 715Fylkesvei 715 Rørvik, og mot 718Fylkesvei 718 Sund
Fv201Fylkesvei 201 Råbygdveien fra Ersland mot 717Fylkesvei 717 Valså, 717Fylkesvei 717 Grønning og 717Fylkesvei 717 BraddenMarkabygdveien 

Fv196Fylkesvei 196 Smistadveien fra Hermstad til 715Fylkesvei 715 MoKvernsjøveien 

Endepunkt fylkesgrensen ved Kvernsjøen → Fv81Fylkesvei 81 (Nord-Trøndelag) videre til 715Fylkesvei 715 Fagerlia i Leksvik


== Eksterne lenker ==
Vegvesenets vegkart
Vegliste Sør-Trøndelag
Kartverkets norgeskart
Preston County

Preston County er et fylke i den amerikanske delstaten Vest-Virginia. Det ligger i de nordøstlige delene av staten og grenser mot Grant County i sørøst, Tucker County i sør, Barbour County i sørvest, Taylor County i vest og mot Monongalia County i nordvest. Det har også grense mot delstatene Pennsylvania i nord og Maryland i øst
Preston Countys totale areal er 1 687 km² hvorav 8 km² er vann. I 2000 hadde fylket 29 334 innbyggere og administrasjonssenteret ligger i byen Kingwood. Elven Youghiogheny går igjennom fylket.
Fylket ble grunnlagt i 1818 av land fra Monongalia County og har fått sitt navn etter guvernør James Patton Preston.


== Eksterne lenker ==
(en) Offisielt nettsted 
(en) Preston County, West Virginia – kategori av bilder, video eller lyd på Commons
Sacha Baron Cohen

Sacha Noam Baron Cohen (født 13. oktober 1971 i Hammersmith, London i Storbritannia) er en britisk komiker, skuespiller og filmprodusent.
Cohen, som er sønn av en jødisk-ortodoks bokholder, er kjent blant annet for sine figurer «Ali G», «Borat» og «Bruno». Alle figurene opptrådte i hans Da Ali G Show, hvor Cohen i form av en av figurene intervjuer intetanende personer som tar intervjuet alvorlig. I 2006 skrev han og spilte i filmen Borat: Cultural Learnings of America for Make Benefit Glorious Nation of Kazakhstan. Han vant en Golden Globe som beste skuespiller for denne filmen i 2007.Cohen er gift med den australske skuespilleren Isla Fisher, og de har en datter sammen. Han er fetter av psykologen Simon Baron-Cohen.


== Filmografi ==


== Referanser ==


== Eksterne lenker ==
(en) Sacha Baron Cohen på Internet Movie Database 
(sv) Sacha Baron Cohen i Svensk Filmdatabas 
(da) Sacha Baron Cohen på Filmdatabasen 
(da) Sacha Baron Cohen på Scope 
(fr) Sacha Baron Cohen på Allociné 
(en) Sacha Baron Cohen på AllMovie 
(en) Sacha Baron Cohen hos Turner Classic Movies 
(en) Sacha Baron Cohen hos Rotten Tomatoes 
(en) Sacha Baron Cohen hos TV Guide 
(en) Sacha Baron Cohen hos The Movie Database
Putnam County (Vest-Virginia)

Putnam County er et fylke i den amerikanske delstaten Vest-Virginia. Det ligger i de vestlige delene av staten og grenser mot Mason County i nord, Jackson County i nordøst, Kanawha County i øst, Lincoln County i sør og mot Cabell County i vest.
Putnam Countys totale areal er 908 km² hvorav 11 km² er vann. I 2000 hadde fylket 51 589 innbyggere og i 2005 var antallet 54 443. Administrasjonssenteret ligger i byen Winfield.
Fylket ble grunnlagt i 1848 og er oppkalt etter general Israel Putnam, som deltok under den amerikanske uavhengighetskrigen.


== Eksterne lenker ==
(en) Offisielt nettsted 
(en) Putnam County, West Virginia – kategori av bilder, video eller lyd på Commons
Hagåtña

Hagåtña (IPA: [həˈɡɑtɲə]; tidligere engelsk Agana, spansk Agaña) er hovedstaden på den amerikanske stillehavsøya Guam. Byen ligger på øyas vestkyst, og hadde i 2000 1 100 av øyas 154 805 innbyggere.Byens navn ble endra fra Agana (uttalt /agaɲa/ (IPA)) for å passe bedre til navnets uttale på chamorro.


== Historie ==

Hagåtña var allerede før den spanske koloniseringa en stor by. I 1668 ankom den første spanske misjonæren Diego Luis de San Vitores øya. Høvding Kepuha donerte San Vitores et område i Hagåtña for at han skulle bygge en kirke der.
Under det spanske styret ble mange av de innfødte på Guam og resten av Marianene tvunget til å flytte til byen. Restene av bygningene til den spanske administrasjonen kan ses bak katedralen til erkebispedømmet Agana. Steinpilarer fra før spansketiden, kjent som Latte-steiner kan ses i den nærliggende Latte Park.
Etter at Guam ble overdratt fra Spania til USA etter Den spansk-amerikanske krigen i 1898, forble Agana hovedstaden på Guam. Rundt 1940 hadde byen et innbyggertall på nesten 10 000, og nesten halvparten av øyas innbyggere bodde der.
Under Guams frigjøring fra japanerne under andre verdenskrig ble byen hardt skadd av bombardement fra sjøen, og mange av byens tidligere innbyggere flytta til andre deler av øya. Som en del av Guams gjenoppbygningsplan anla den amerikanske marinen rette veier som gikk gjennom eksisterende eiendommer, noe som førte til at mange eiendommer fikk flere eiere. Dette er fortsatt et hinder for byens videre utvikling.


== Referanser ==


== Litteratur ==
Rogers, Robert F., Destiny's Landfall: A History of Guam, University of Hawaiʻi 1995. ISBN 0-8248-1678-1
Carter, Lee D., Carter, Rosa Roberto og Wuerch, William L., Guam History: Persepectives Volume One, MARC 1997. ISBN 1-878453-28-9


== Eksterne lenker ==
(en) Offisielt nettsted 
(en) Hagåtña, Guam – kategori av bilder, video eller lyd på Commons 
Virtual Hagåtña
Raleigh County

Raleigh County er et fylke i den amerikanske delstaten Vest-Virginia. Det ligger i de sørlige delene av staten og grenser mot Kanawha County i nord, Fayette County i nordøst, Summers County i øst, Mercer County i sørøst, Wyoming County i sørvest og mot Boone County i nordvest.
Raleigh Countys totale areal er 1 578 km² hvorav 6 km² er vann. I 2000 hadde fylket 79 220 innbyggere og administrasjonssenteret ligger i byen Beckley.
Fylket ble grunnlagt i 1850 og er oppkalt etter Walter Raleigh.


== Eksterne lenker ==
(en) Offisielt nettsted 
(en) Raleigh County, West Virginia – kategori av bilder, video eller lyd på Commons
Randolph County (Vest-Virginia)

Randolph County er et fylke i den amerikanske delstaten Vest-Virginia. Det ligger i de østlige delene av staten og grenser mot Tucker County i nordøst, Pendleton County i øst, Pocahontas County i sør, Webster County i sørvest, Upshur County i vest og mot Barbour County i nordvest.
Randolph County er det største fylket i Vest-Virginia med en total areal på 2 693 km² hvorav 1 km² er vann. I 2000 hadde fylket 28 262 innbyggere og administrasjonssenteret ligger i byen Elkins.
Fylket ble grunnlagt i 1787 og er oppkalt etter guvernør Edmund Jennings Randolph.


== Eksterne lenker ==
(en) Offisielt nettsted 
(en) Randolph County, West Virginia – kategori av bilder, video eller lyd på Commons
Omgangsskole

Omgangsskole var en ordning som kom til etter at den første norske skoleloven ble bestemt i 1739. Der det ikke var egnet å samle elever til en skolestue reiste lærerne rundt og underviste på omgang. «Fastskoleloven» fra 1860 påla kommunene å etablere permanente skoler som skulle erstatte omgangsskolene. 


== Historie ==
Forordning av 1739 la grunnlaget for de første offentlige skoler. I byene ble det startet opp med allmue-/fattigskoler. På landsbygden bodde folk for spredt til at det kunne opprettes egne faste skoler, derfor fikk man omgangsskoler.
Omgangskoleordningen ble organisert slik at hvert prestegjeld ble delt opp i distrikter. Hvert distrikt hadde sin omgangskoleholder (lærer). Distriktet ble så delt opp i tre til fem roder. En rode bestod av flere gårder som lå noenlunde samlet. Undervisningen foregikk i et av rodens hus, noe som gikk på rundgang blant rodens gårder. Det var en plikt for gårdene å holde skolestue da det var deres tur, samt holde læreren med husrom og mat. Elevene fikk ca. to måneders undervisning i året, men dette varierte opp gjennom tiden. Skoleholderen holdt skole på omgang mellom rodene i sitt distrikt, derav navnet omgangskole.
Skoleholderen ble valgt ut av presten blant de mest oppvakte konfirmantene. Han fikk litt videre opplæring i lesing og kristendomskunnskap av klokkeren. Deretter var han klar til å undervise. Skoleholderen skulle fortrinnsvis være hjemmehørende i prestegjeldet. Da kunne han fortsatt bo hjemme og prestegjeldet sparte utgifter.
Allmue-/omgangskolene var først og fremst en kristendomskole og skulle lede barna mot konfirmasjonen. Undervisningen bestod hovedsakelig i en høring av kristendomskunnskapene. Noen lærte også å lese, skrive og regne.
Det ble i enkelte områder holdt omgangskoler frem til ca. 1940, til tross for «fastskoleloven» fra 1860 som påla kommunene å etablere faste skoler.


== Se også ==
Fattigskole
Vekselskole
Folkeskole
Borgerskole
Grunnskole
Søndagsskole for håndverkslærlinger


== Litteratur ==
Høigård, Einar  og Ruge, Herman: Den norske skoles historie. Oslo 1947
Nilsen, Halkild Skolestell og folkeopplysningsarbeid. I bygdene i Bergen stift 1800-1850. Oslo 1953


== Eksterne lenker ==
Omgangskole - oppslagsverket oVe, artikkel av Ine Merete Baadsvik, Bergen Byarkiv.
Historier fra en bydel – Årstad, Bergen Byarkiv, artikkel av Ine Merete Baadsvik
Bergen Byarkiv
Statsarkivet i Bergen
Interkommunalt arkiv i Hordaland
Skolemuseet i Bergen
Ritchie County

Ritchie County er et fylke i den amerikanske delstaten Vest-Virginia. Det ligger i de nordvestlige delene av staten og grenser mot Pleasants County i nord, Tyler County i nordøst, Doddridge County i øst, Gilmer County i sørøst, Calhoun County i sør, Wirt County i vest og mot Wood County i nordvest.
Ritchie County er det største fylket i Vest-Virginia med en total areal på 1 175 km² hvorav 0 km² er vann. I 2000 hadde fylket 10 343 innbyggere og administrasjonssenteret ligger i byen Harrisville.
Fylket ble grunnlagt i 1843 og er oppkalt etter journalist Thomas Ritchie.


== Eksterne lenker ==
(en) Offisielt nettsted 
(en) Ritchie County, West Virginia – kategori av bilder, video eller lyd på Commons
Pensacola

Pensacola er en by i Escambia County i Florida hvor den er administrasjonssenter.
Byen hadde i folketellingen i 2000 en befolkning på 56 255 og per 2005 hadde byen 54 055 innbyggere. Men byområdet til Pensacola som består av Escambia og Santa Rosa County er på 439 877 innbyggere.
Pensacola er en havn ved Pensacola Bay som har forbindelse til Mexicogulfen. En stor United States Navy flybase, den første i USA, ligger sørvest for Pensacola, nær Warrington, og er hjemmet til Blue Angels og National Museum of Naval Aviation. Pensacola internasjonale lufthavn ligger ved byen.
Pensacola blir kalt The City of Five Flags («de fem flaggs by») på grunn av de fem flaggene som har vaiet over byen i dens historie: flaggene til Spania, Frankrike, Storbritannia, Amerikas konfødererte stater og USA.


== Eksterne lenker ==
(en) Offisielt nettsted 
(en) Pensacola, Florida – kategori av bilder, video eller lyd på Commons
Pensacola (andre betydninger)

Pensacola kan vise til:

Indianerstammen Pensacola, navnegiveren til de nedenståendePensacola – en by i delstaten Florida, USA
Pensacolafjellene – en fjellkjede i Antarktis
Pensacola-klasse krysser – en klasse amerikanske krigsskip
Naval Air Station Pensacola – en amerikansk marinebase
USS Pensacola (CA-24) – en amerikansk krysser
Christian Michelsen Research

Christian Michelsen Research (CMR) var et teknologisk forskningsinstitutt som fokuserte på næringsrettet forskning og innovasjon. CMR hadde i sitt 18. driftsår (2010) hoveddelen av sin oppdragsvirksomhet innen sektorene olje og gass, fornybar energi, energiteknologi, romfart, fiskeri, miljø, sikkerhet og beredskap. CMR holdt til på Fantoft like utenfor Bergen sentrum, og var samlokalisert med sine to datterselskap GexCon og Prototech. Instituttet var vertsinstitusjon for tre nasjonale forskningssentre innenfor temaene CO2-lagring, havvindkraft og geotermisk energi.
CMR ble opprettet i 1992 da den naturvitenskapelige avdelingen ved Chr. Michelsens Institutt (CMI) ble skilt ut i et eget aksjeselskap. Universitetet i Bergen var største eier. 
CMI var blant annet med på byggingen av kjernereaktoren på Kjeller som ble åpnet i 1951 og Den europeiske romfartsorganisasjons Ariane-raketter på 1960-tallet.Den 1. oktober i 2018 ble Agderforskning, Teknova, Christian Michelsen Research, International Research Institute of Stavanger og Uni Research slått sammen til NORCE Norwegian Research Centre.


== Referanser ==


== Eksterne lenker ==
Chr. Michelsen Research
Prototech
GexCon
Chr. Michelsens Institutt
CMR

CMR kan være flere ting:

Company Mobile Reserve, norsk UNIFIL-avdeling i Norbatt
Christian Michelsen Research, uavhengig forskningsinstitutt i Bergen
Landskoder for Kamerun:
ISO 3166-1 alfa-3-kode
IOK-landskode (Kamerun under OL)
AAA

AAA har flere betydninger:

American Automobile Association
Australian Automobile Association
Aces of ANSI Art
AAA Batteri
Obligasjoners kredittvurdering (finansiell indikator der høyeste gradering er AAA)
AAA innen IKT: Authentication, Authorization and Accounting. Autentifisering, autorisering og logging. Brukes for å kontrollere tilgang til nettverksressurser og spore brukerens aktiviteter.
Rajini Rajasingham Thiranagama

Rajini Rajasingham Thiranagama, (født 23. februar 1954, død 21. september 1989) var en tamilsk lege, menneskerettsaktivist og feminist. Hun var født i Jaffna og studerte medisin i Colombo, for deretter å flytte tilbake til Jaffna og arbeide der. I 1989 ble Rajini Rajasingham Thiranagama myrdet på vei til sitt arbeid, ingen har påtatt seg ansvaret for mordet, men det antas at Tamiltigrene (LTTE – Liberation Tigers of Tamil Eelam) sto bak drapet.


== Eksterne lenker ==
Dr. Rajani Thiranagama: Her contribution to the University Teachers for Human Rights (U.T.H.R.) (engelsk) Arkivert 15. oktober 2006 hos Wayback Machine.
No More Tears Sister – dokumentarfilm (engelsk)
University Teachers for Human Rights website profile (engelsk) Arkivert 13. juli 2009 hos Wayback Machine.
For Rajini 23rd February 1954 * 21st September 1989 by Nalin Swaris (engelsk)
Biographical details (engelsk)
A Tamil human rights news portal (engelsk) Arkivert 6. juli 2008 hos Wayback Machine.
Official National Film Board of Canada documentary website (engelsk)